ปกติประจำเดือนจะมาทุกวันที่2 นี่วันที่9แล้วยังไม่มาเลย แต่มีอาการปวดท้องหน่วงน้อยๆ มีตกขาว มีเพศสัมพันธุ์​ล่าสุดก้ประมาน10กว่าวันผ่านมา เมื่อวานซื้อที่ตรวจมาตรวจขึ้นขีดเดียว แบบนี้มันแค่ประจำเดือนเลื่อน หรือมีโอกาส​ท้องคะ
สวัสดีค่ะประจำเดือนปกติควรจะมาทุก 22-35 วันจากรอบก่อนค่ะ การมีประจำเดือนที่มาล่าช้ากว่า 35 วันจากรอบก่อนนั้นถือว่าช้าผิดปกติ และอาจมีสาเหตุได้หลายอย่างเช่น การตั้งครรภ์ มีถุงน้ำหลายใบในรังไข่ พังผืดมดลูก ผนังมดลูกบาง ความผิดปกติของต่อมไทรอยด์หรือต่อมใต้สมองเป็นต้นโดยการมีตกขาว ปวดท้องหน่วงๆ ไม่ได้เป็นอาการที่จำเพาะเจาะจงต่อการตั้งครรภ์ค่ะ หากสงสัยการตั้งครรภ์ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ประมาณ 2-3 สัปดาห์หลังมีเพศสัมพันธ์ ควรตรวจซ้ำอีกครั้งในเวลาดังกล่าว แต่ส่วนใหญ่หากประจำเดือนคลาดเคลื่อนแล้ว มักจะตรวจให้ผลที่บวกได้หากให้ผลลบ แต่ประจำเดือนก็ยังไม่มา ควรไปยืนยันผลที่รพ.อีกครั้ง และตรวจหาสาเหตุอื่นๆที่อาจทำให้ประจำเดือนเลื่อนไปได้ดังกล่าวไป